предоставена за предлагането на продуктите на пазара извън региона, графичния символ, освобождаването от вносни мита за някои животни от рода на едрия рогат добитък и финансирането на определени специфични мерки за селското стопанство в най-отдалечените региони на Съюза (ОВ L 63, 4.3.2014 г., стр. 3).
 (8) Регламент (ЕО) No 207/2009 на Съвета от 26 февруари 2009 г. относно марката на Общността (ОВ L 78, 24.3.2009 г., стр. 1).
 (9) Директива 2008/95/ЕО на Европейския парламент и на Съвета от 22 октомври 2008 г. за сближаване на законодателствата на държавите членки относно марките (ОВ L 299, 8.11.2008 г., стр. 25).
 (10) Делегиран регламент (ЕС) No 907/2014 на Комисията от 11 март 2014 г. за допълнение на Регламент (ЕС) No 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).
 (11) Регламент за изпълнение (ЕС) No 908/2014 на Комисията от 6 август 2014 г. за определяне на правила за прилагането на Регламент (ЕС) No 1306/2013 на Европейския парламент и на Съвета по отношение на разплащателните агенции и други органи, финансовото управление, уравняването на сметките, правилата за проверките, обезпеченията и прозрачността (ОВ L 255, 28.8.2014 г., стр. 59).
 (12) Делегиран регламент (ЕС) No 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) No 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).
 (13) Регламент (ЕО) No 1848/2006 на Комисията от 14 декември 2006 г. относно нередностите и възстановяването на неправилно изплатени суми във връзка с финансирането на Общата селскостопанска политика и организацията на информационна система в тази област и за отмяна на Регламент (ЕИО) No 595/91 на Съвета (ОВ L 355, 15.12.2006 г., стр. 56).
 ПРИЛОЖЕНИЕ
 Списък на предвидените в член 22 показатели за оценка на въздействието на програмите за информиране и насърчаване
 Системата от показатели във връзка с действията, предприемани от предлагащите организации в рамките на програмите за информиране и насърчаване, не отразява абсолютно всички фактори, които може да се намесят и да повлияят върху изпълнението, резултатите и въздействието на дадена оперативна програма. В този контекст информацията, предоставена от показателите, следва да се тълкува в светлината на качествената и количествената информация, свързана с други ключови фактори, които определят успеха или неуспеха при изпълнението на програмата.
 1.
 Показателите за изпълнението включват например:
 —
 брой на организираните мероприятия;
 —
 брой на излъчените радио- или телевизионни клипове или на публикуваните печатни или онлайн реклами;
 —
 брой на съобщенията за печата;
 —
 размер на целевата група, към която са насочени конкретните дейности (например, брой на специалистите, до които са изпратени рекламни материали);
 —
 брой на абонатите на бюлетини, които се разпространяват чрез електронна поща.
 2.
 Показателите за резултатите включват например:
 —
 брой на специалистите/експертите/вносителите/потребителите, участвали в мероприятията (като семинари, срещи, дегустации и др.);
 —
 брой на специалистите/експертите/вносителите/потребителите, до които са достигнали радио- или телевизионните клипове или печатните или онлайн рекламите;
 —
 брой на специалистите/експертите/вносителите/потребителите,